Tiszagyulaháza Község Önkormányzata

Képviselő-testületének

1/2023. (II. 21.) számú határozata

A lejárt határidejű Képviselő-testületi határozatok végrehajtásáról

Tiszagyulaháza Község Önkormányzatának Képviselő-testülete megtárgyalta a lejárt határidejű Képviselő-testületi határozatok végrehajtásáról szóló polgármesteri jelentést, melyet elfogadott.

Határidő: ------- Felelős: -------

TISZAGYULAHÁZA KÖZSÉG ÖNKORMÁNYZATA

KÉPVISELŐ-TESTÜLETÉNEK

2/2023. (II. 21.) számú határozata

az önkormányzat saját bevételei, és adósságot keletkeztető ügyleteiből eredő fizetési kötelezettségei költségvetési évet követő három évre várható összegének megállapításáról

Tiszagyulaháza Község Önkormányzata képviselő-testülete az államháztartásról szóló 2011. évi CXCV. törvény 29/A. § alapján az önkormányzat saját bevételeinek, valamint az adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét az alábbiak szerint állapítja meg:

|  |  |  |  |  |
| --- | --- | --- | --- | --- |
| Az önkormányzat saját bevételei (Ft) | | | | |
|  |  |  |  |  |
|  | 2023 | 2024 | 2025 | 2026 |
| Helyi adók | 8 000 000 | 8 000 000 | 8 000 000 | 8 000 000 |
| Tulajdonosi bevételek | 0 | 0 | 0 | 0 |
| Díjak, pótlékok, bírságok, települési adó | 200 000 | 200 000 | 200 000 | 200 000 |
| Immateriális javak, ingatlanok és egyéb tárgyi eszközök értékesítése | 0 | 0 | 0 | 0 |
| Részesedések értékesítése és részesedések megszűnéséhez kapcsolódó bevételek | 0 | 0 | 0 | 0 |
| Privatizációból származó bevételek | 0 | 0 | 0 | 0 |
| Garancia- és kezességvállalásból származó megtérülések | 0 | 0 | 0 | 0 |
| Összesen: | 8 200 000 | 8 200 000 | 8 200 000 | 8 200 000 |
|  |  |  |  |  |
| Adósságot keletkeztető ügyletekből eredő fizetési kötelezettségek (Ft) | | | | |
|  |  |  |  |  |
|  | 2023 | 2024 | 2024 | 2026 |
| Hitelből eredő fizetési kötelezettség | 0 | 0 | 0 | 0 |
| Kölcsönből eredő fizetési kötelezettség | 0 | 0 | 0 | 0 |
| Hitelviszonyt megtestesítő értékpapírból eredő fizetési kötelezettség | 0 | 0 | 0 | 0 |
| Adott váltóból eredő fizetési kötelezettség | 0 | 0 | 0 | 0 |
| Pénzügyi lízingből eredő fizetési kötelezettség | 0 | 0 | 0 | 0 |
| Halasztott fizetés, részletfizetés fizetési kötelezettsége | 1022160 | 1 022 160 | 1 022 160 | 1 022 160 |
| Szerződésben kikötött visszavásárlási kötelezettség | 0 | 0 | 0 | 0 |
| Kezesség- és garanciavállalásból eredő fizetési kötelezettség | 0 | 0 | 0 | 0 |
| Összesen: | 1 022 160 | 1 022 160 | 1 022 160 | 1 022 160 |

Felelős: - Határidő: -

Tiszagyulaháza Község Önkormányzata

Képviselő-testületének

3/2023. (II. 21.) számú határozata

a helyi egyedi védelemre javasolt épületről

Tiszagyulaháza Község Önkormányzatának Képviselő-testülete a Tiszagyulaházi Civil Társaság véleményét megismerve úgy határoz, hogy a településkép minőségi alakításáról és védelméről szóló 2/2018. (II. 21.) önkormányzati rendelet 2. függelékének „B. Helyi egyedi védelemre javasolt épületek, építmények” pontját kiegészíti a Tiszagyulaházai Református Imaház épületével.

Határidő: - Felelős: -

Tiszagyulaháza Község Önkormányzata

Képviselő-testületének

4/2023. (II. 21.) számú határozata

önkormányzati tulajdonú ingatlan további hasznosításáról

Tiszagyulaháza Község Önkormányzatának Képviselő-testülete úgy határoz, hogy a Tiszagyulaháza Község Önkormányzatának kizárólagos tulajdonában lévő, Tiszagyulaháza belterület, 13 hrsz-ú, 20 m2 területű, kivett garázs, udvarként nyilvántartott ingatlant használatba adja a Tiszagyulaházi Polgárőr Egyesület (4097 Tiszagyulaháza, Kossuth u. 73.) részére, és az egyesülettel az előterjesztéshez mellékelt haszonkölcsön szerződést köt.

Felkéri a polgármestert, hogy a szükséges intézkedések megtételéről gondoskodjon, valamint felhatalmazza a haszonbérleti szerződés aláírására.

Határidő: 2023. február 28. Felelős: Mikó Zoltán polgármester

Tiszagyulaháza Község Önkormányzata

Képviselő-testületének

5/2023. (II. 21.) számú határozata

a polgármester 2023. évi szabadságának ütemezéséről

Tiszagyulaháza Község Önkormányzatának Képviselő-testülete a közszolgálati tisztviselőkről szóló 2011. évi CXCIX. törvény 225/C. §-ban foglaltak szerint Mikó Zoltán polgármester 2023. évi szabadságának ütemezését a határozat melléklete szerint jóváhagyja.

Felkéri a polgármestert, hogy a szabadság igénybevételéről a képviselő-testület részére az igénybevételt követő ülésen adjon tájékoztatást.

Határidő: esedékességkor Felelős: Mikó Zoltán polgármester

2023. évi szabadság ütemezés

Név: Mikó Zoltán polgármester

2023. évi megállapított szabadság: 39 nap

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | Jan. | Febr. | Márc. | Ápr. | Máj. | Jún. | Júl. | Aug. | Szept. | Okt. | Nov. | Dec. |
| 1. |  |  |  |  |  |  |  | X |  |  |  |  |
| 2. |  |  |  |  |  |  |  | X |  |  | X |  |
| 3. |  |  |  |  |  |  |  | X |  |  | X |  |
| 4. |  |  |  |  |  |  |  | X |  |  |  |  |
| 5. |  |  |  |  |  |  |  |  |  |  |  |  |
| 6. |  |  |  |  |  |  |  |  |  |  | X |  |
| 7. |  |  |  |  |  |  |  | X |  |  | X |  |
| 8. |  |  |  |  |  |  |  | X |  |  | X |  |
| 9. |  |  |  |  |  |  |  | X |  |  | X |  |
| 10. |  |  |  |  |  |  |  | X |  |  | X |  |
| 11. |  |  |  | X |  |  |  | X |  |  |  |  |
| 12. |  |  |  | X |  |  |  |  |  |  |  |  |
| 13. |  |  |  | X |  |  |  |  |  |  |  |  |
| 14. |  |  |  | X |  |  |  | X |  |  |  |  |
| 15. |  |  |  |  |  |  |  | X |  |  |  |  |
| 16. |  |  |  |  |  |  |  | X |  |  |  |  |
| 17. |  |  |  |  |  |  |  | X |  |  |  |  |
| 18. |  |  |  |  |  |  |  | X |  |  |  |  |
| 19. |  |  |  |  |  |  |  |  |  |  |  |  |
| 20. |  |  |  |  |  |  |  |  |  |  |  |  |
| 21. |  |  |  |  |  |  |  |  |  |  |  | X |
| 22. |  |  |  |  |  |  |  |  |  |  |  | X |
| 23. |  |  |  |  |  |  |  |  |  |  |  |  |
| 24. |  |  |  |  |  |  |  |  |  | X |  |  |
| 25. |  |  |  |  |  |  |  |  |  | X |  |  |
| 26. |  |  |  |  |  |  |  |  |  | X |  |  |
| 27. |  |  | X |  |  |  |  |  |  | X |  | X |
| 28. |  |  | X |  |  |  |  |  |  |  |  | X |
| 29. |  |  | X |  |  |  |  |  |  |  |  | X |
| 30. |  |  | X |  |  |  |  |  |  |  |  |  |
| 31. |  |  | X |  |  |  |  |  |  |  |  |  |
| Össz.: |  |  |  |  |  |  |  |  |  |  |  |  |

Tiszagyulaháza Község Önkormányzata

Képviselő-testületének

6/2023. (II. 21.) számú határozata

a megalakuló Tiszagyulaháza Sport Egyesület kérelméről

Tiszagyulaháza Község Önkormányzatának Képviselő-testülete úgy határoz, hogy a megalakuló Tiszagyulaháza Sport Egyesület nevében a „Tiszagyulaháza” név használatához határozatlan időre hozzájárul.

Felkéri a polgármestert a határozatból adódó szükséges intézkedések megtételére, és felhatalmazza a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény 21. § (3)-(4) bekezdései, valamint a jelen határozat szerinti névhasználati hozzájárulás aláírására, és a névhasználati hozzájárulás megadásához szükséges további intézkedések és nyilatkozatok megtételére.

Határidő: 2023. március 15. Felelős: Mikó Zoltán polgármester

Tiszagyulaháza Község Önkormányzata

Képviselő-testületének

7/2023. (II. 21.) számú határozata

a kertészeti feladatok ellátására megkötött megbízási szerződés módosításáról

Tiszagyulaháza Község Önkormányzata Képviselő-testülete a Barnáné Dudás Olga, 4097 Tiszagyulaháza, Kossuth u. 71/1. szám alatti lakossal 2016. június 29-én megkötött, 1/2016. számú megbízási szerződést 2022. november 16. napjára visszamenőleges hatállyal az előterjesztés melléklete szerint módosítja.

Felhatalmazza az alpolgármestert a szerződés-módosítás aláírására.

Határidő: 2023. február 28. Felelős: Megyesi Ákos alpolgármester

Tiszagyulaháza Község Önkormányzata

Képviselő-testületének

8/2023. (III. 21.) számú határozata

A lejárt határidejű Képviselő-testületi határozatok végrehajtásáról

Tiszagyulaháza Község Önkormányzatának Képviselő-testülete megtárgyalta a lejárt határidejű Képviselő-testületi határozatok végrehajtásáról szóló polgármesteri jelentést, melyet elfogadott.

Határidő: ------- Felelős: -------

Tiszagyulaháza Község Önkormányzata

Képviselő-testületének

9/2023. (III. 21.) számú határozata

A Védőnői Szolgálat 2022. évi feladatellátásáról szóló beszámolóról

Tiszagyulaháza Község Önkormányzatának Képviselő-testülete a Védőnői Szolgálat 2022. évi feladatellátásáról szóló beszámolót megismerte, azt elfogadja.

Határidő: ---- Felelős: -------

Tiszagyulaháza Község Önkormányzata

Képviselő-testületének

10/2023. (III. 21.) számú határozata

az óvodába történő jelentkezés módjának és az óvodai felvétel időpontjának meghatározására a 2023/2024. nevelési évre vonatkozóan

Tiszagyulaháza Község Önkormányzata Polgármestere a nemzeti köznevelésről szóló   
2011. évi CXC. törvény 83. § (2) bekezdés b) pontja alapján a Tiszagyulaházi Aprajafalva Óvodába (4097 Tiszagyulaháza, Jókai utca 7. szám) történő beiratkozás időpontját a 2023/2024. nevelési évre vonatkozóan a következők szerint határozza meg:

2023. május 8-án (hétfő) 800 - 1300 óráig

2023. május 9-én (kedd) 800 - 1600 óráig

Az óvodai jelentkezés helye: 4097 Tiszagyulaháza, Jókai utca 7.

A Képviselő-testület - a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 20. § (1) bekezdése alapján - az óvodai beiratkozás idejéről, az erről való döntés és a jogorvoslat benyújtásának határidejéről az előterjesztés melléklete szerinti hirdetményt tesz közzé a helyben szokásos módon, 2023. március 31.napjáig.

Felkéri a polgármestert, hogy a Tiszagyulaházi Aprajafalva Óvoda intézményvezetőjének értesítéséről és a hirdetmény közzétételéről gondoskodjon.

Határidő: 2023. március 31. Felelős: Mikó Zoltán polgármester

Tiszagyulaháza Község Önkormányzata

Képviselő-testületének

11/2023. (III. 21.) számú határozata

Tiszagyulaháza Község Önkormányzata 2023. évi közbeszerzési tervéről

Tiszagyulaháza Község Önkormányzata Képviselő-testülete a közbeszerzésekről szóló 2015. évi CXLIII. törvény 42. § (1) foglaltakra figyelemmel, a határozat melléklete szerint elfogadja Tiszagyulaháza Község Önkormányzata 2023. évi összesített közbeszerzési tervét.

A képviselő-testület kinyilvánítja azt a szándékát, hogy amennyiben a közbeszerzési eljárás lefolytatásának szükségessége előre nem látható okból, vagy egyéb változásból az év folyamán felmerülne, úgy a törvényi előírásoknak eleget téve, az önkormányzat közbeszerzési tervét az eljárás megindítása előtt módosítja.

Határidő: szükség szerint Felelős: Mikó Zoltán polgármester

Tiszagyulaháza Község Önkormányzata

2023. évi összesített közbeszerzési terve

|  |  |  |  |  |  |
| --- | --- | --- | --- | --- | --- |
| A közbeszerzés tárgya és mennyisége | Az eljárás megindításának tervezett időpontja | Irányadó eljárásrend | Tervezett eljárási típus | Az eljárás teljesítésének várható időpontja | Támogatásból megvalósuló közbeszerzés esetén a pályázat megnevezése (*adott esetben*) |
| I. Árubeszerzés |  |  |  |  |  |
| - |  |  |  |  |  |
| II. Építési beruházás |  |  |  |  |  |
| - |  |  |  |  |  |
| III. Szolgáltatás-megrendelés |  |  |  |  |  |
| - |  |  |  |  |  |
| IV. Építési koncesszió |  |  |  |  |  |
| – |  |  |  |  |  |
| V. Szolgáltatási koncesszió |  |  |  |  |  |
| – |  |  |  |  |  |

A Közbeszerzési terv Tiszagyulaháza Község Önkormányzata 11/2023. (III. 21.) számú Képviselő-testületi Határozatával került elfogadásra.

Tiszagyulaháza, 2023. március 21.

Tiszagyulaháza Község Önkormányzata

Képviselő-testületének

12/2023. (III. 21.) számú határozata

A VP6-7.2.1.1-21 kódszámú „Külterületi helyi közutak fejlesztése” című pályázati felhívásra benyújtásra került, támogatásra érdemesnek ítélt projekt megvalósításához szükséges önerő biztosításáról

1. Tiszagyulaháza Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 107. §-ban biztosított jogkörében eljárva a 33/2022. (V. 31.) határozata alapján úgy határozott, hogy a Vidékfejlesztési Program keretében megjelent, VP6-7.2.1.1-21 kódszámú, „Külterületi helyi közutak fejlesztése” című pályázati felhívásra támogatási kérelmet nyújt be.

A támogatási kérelem benyújtására 2022.05.31. napján sor került.

A pályázati támogatással megvalósítandó fejlesztés megnevezése: „Tiszagyulaháza külterületi útjainak felújítása”

A fejlesztéssel érintett ingatlan pontos címe, helyrajzi száma: 4097 Tiszagyulaháza, külterület 026, 021/1, 020/6 hrsz.

Érintett pályázati felhívás kódszáma, címe: VP6-7.2.1.1-21 kódszámú, „Külterületi helyi közutak fejlesztése” című pályázati felhívás

A projekt műszaki tartalma:

1. tervezési szakasz (Tiszagyulaháza, külterület 021/1 és 026 hrsz):

Forgalmi sávok száma: 1

Koronaszélesség: 5.00 m

Burkolatszélesség: 3.00 m

Forgalmi sáv szélessége: 3.00 m

Padka szélessége: 1.00 m

A forgalmi sáv/sávok oldalesése 1,0-4,0 %.

A mechanikailag stabilizált padkák oldalesése egységesen 5% a burkolattól kifelé

A padka egységesen M32 mechanikailag stabilizált anyagból épül min. 10 cm vastagságban.

A tervezési szakaszon csomópont nem érintett és nem tervezett.

2 rtg. burkolat megerősítés:

- 5.00 cm AC 11 kopó (N) j. aszfalt kopóréteg;

- 5.00 cm AC 11 kötő (N) j. aszfalt kötő-, és egyben kiegyenlítő rétegként beépítve;

A meglévő árok és az áteresz(ek) tisztítását el kell végezni, az árkot szükséges esetén növényzet eltávolítani szükséges.

A rézsűhajlások egységesen 1:1.5

Gyalogjárdák és kerékpárutak nem kerültek megtervezésre.

A hossz-szelvény kialakításakor a 0+000 km szelvényben csatlakoztunk a meglévő burkolathoz a 91.89 mBf. magasságon. A 0+848.462 km végszelvényben szintén a meglévő burkolat magasságához csatlakoztunk a 91.68 mBf magassági szinten. A meglévő út magassági vonalvezetése során a minimális magassági korrekció került betervezésre ezzel is egységesítve, és eltüntetve a hosszirányú egyenetlenségeket, hullámokat. A meglévő felület és a tervezett bizonylatolandó aszfalt vastagság alatti kiegyenlítő réteg változó vastagságban (de min. 5.00 cm) beépítésének mennyisége szolgál ezen hibák eltüntetésére, teljes és nem teljes szélességben való beépítéssel.

2. tervezési szakasz (Tiszagyulaháza, külterület 020/6 hrsz):

Forgalmi sávok száma: 1

Koronaszélesség: 5.00 m

Burkolatszélesség: 3.00 m

Forgalmi sáv szélessége: 3.00 m

Padka szélessége: 1.00 m

Burkolat oldalesése: változó irányú hossz-szelvény és keresztszelvények szerint

A mechanikailag stabilizált padkák oldalesése egységesen 5% a burkolattól kifelé.

Burkolatszélek lekerekítésére az útcsatlakozásánál volt szükség, a lekerekítő ívek 12 méter sugarúak.

Kiemelt vagy süllyesztett szegély nem került beépítésre. A padka egységesen M32 mechanikailag stabilizált anyagból épül min. 10 cm vastagságban.

Gyalogjárdák és kerékpárutak nem kerültek megtervezésre.

A rézsűhajlások egységesen 1:1.5.

A tervezési szakaszon egyéb csomópont, útcsatlakozás, vagy kapubehajtó nem érintett és nem tervezett.

2 rtg. burkolat megerősítés az alábbiak szerint:

- 5.00 cm AC 11 kopó (N) j. aszfalt kopóréteg;

- 5.00 cm AC 11 kötő (N) j. aszfalt kötő-, és egyben kiegyenlítő rétegként beépítve

Új szilárd burkolatú aszfalt út teljes pályaszerkezete:

- 5.00 cm AC 11 kopó (N) j. aszfalt kopóréteg;

- 5.00 cm AC 11 kötő (N) j. aszfalt kötőréteg;

- 20.00 cm Ckt-4 alapréteg;

- 30.00 cm Homokos kavics fagyvédő réteg

A meglévő árok és az áteresz(ek) tisztítását el kell végezni, az árkot szükséges esetén növényzet eltávolítani szükséges.

A hossz-szelvény kialakításakor a 0+000 km szelvényben csatlakozunk a meglévő országos közút burkolatához a 91.84 mBf. magasságon. A tervezés során követtük a meglévő burkolat állapotát, ezen változtatni nem volt szükséges mert a meglévő út is elfelé esik a meglévő országos közúttól.

A projekt költségvetése:

A projekt teljes költsége összesen: 64.838.071,- Ft

Támogatás összege: 61.483.436,- Ft

Biztosítani szükséges önerő összege: 3.354.635,- Ft

A projekt elszámolható költsége: 64.719.413,- Ft

A projekt nem elszámolható költsége: 118.658,- Ft

Az önerő összetétele:

Az elszámolható költségre jutó önerő összege: 3.235.977,- Ft

A nem elszámolható költségekre jutó önerő összege: 118.658,- Ft

Mindösszesen: 3.354.635,- Ft

2. Tiszagyulaháza Község Önkormányzatának Képviselő-testülete a támogatási kérelem megvalósításához 3.354.635,- Ft összegű önerőt (saját forrást) biztosít az önkormányzat 2023. évi költségvetése terhére.

3. Tiszagyulaháza Község Önkormányzatának Képviselő-testülete kötelezettséget vállal arra vonatkozóan, hogy az önkormányzati önerő összegét a költségvetésében elkülöníti.

Felkéri a polgármestert, hogy a határozatból adódó szükséges intézkedések megtételéről gondoskodjon, és felhatalmazza a szükséges nyilatkozatok megtételére, dokumentumok aláírására.

Határidő: szükség szerint Felelős: Mikó Zoltán polgármester

Tiszagyulaháza Község Önkormányzata

Képviselő-testületének

13/2023. (III. 21.) számú határozata

a települési önkormányzatok szociális célú tüzelőanyag vásárlásához kapcsolódó támogatásáról

Tiszagyulaháza Község Önkormányzata Képviselő-testülete úgy határoz, hogy a Magyarország 2023. évi központi költségvetéséről szóló 2022. évi XXV. törvény 3. melléklet 2.2.1. pontja alapján a települési önkormányzatok szociális célú tüzelőanyag vásárlásához kapcsolódó támogatására pályázatot nyújt be 252 q barnakőszénre.

A Képviselő-testület kinyilatkozza, hogy nyertes pályázat esetén vállalja a támogatáson felül jelentkező 1.000 Ft/q+áfa mértékű önrészt, valamint a tüzelőanyag szállításából – ideértve a rászorulókhoz való eljuttatást is – származó költségeket, amelyeket az önkormányzat 2023. évi költségvetése általános tartaléka terhére biztosít.

A Képviselő-testület kijelenti, hogy a szociális rászorultság és a 2023. évi igénylés részletes feltételeit legkésőbb a jogosultak részére támogatást megállapító önkormányzati döntés és a kiosztás előtt hatályba lépő rendeletében szabályozza, valamint vállalja, hogy a szociális célú tüzelőanyagban részesülőktől ellenszolgáltatást nem kér.

Felkéri a polgármestert, hogy a szükséges intézkedések megtételéről gondoskodjon, és felhatalmazza a pályázat benyújtásához, és végrehajtásához szükséges dokumentumok aláírására.

Határidő: 2023. április 28. – pályázat benyújtására Felelős: Mikó Zoltán polgármester

2024. február 15. – tüzelőanyag kiosztására

Tiszagyulaháza Község Önkormányzata

Képviselő-testületének

14/2023. (III. 21.) számú határozata

a Hajdúnánási Közös Önkormányzati Hivatal (4080 Hajdúnánás, Köztársaság tér 1.) Szervezeti és Működési Szabályzatának módosításáról

Tiszagyulaháza Község Önkormányzata Képviselő-testülete hozzájárul ahhoz, hogy a Hajdúnánási Közös Önkormányzati Hivatal Szervezeti és Működési Szabályzata az alábbiak szerint módosuljon:

1. 2023. április 01-ei hatállyal a Hajdúnánási Közös Önkormányzati Hivatal Szervezeti és Működési Szabályzatának II. pontjában, a Hajdúnánási Közös Önkormányzati Hivatal Hajdúnánás székhely „Önkormányzatok és önkormányzati hivatalok jogalkotó és általános igazgatási tevékenysége” kormányzati funkciójánál meghatározott álláskeretet a hivatalnál foglalkoztatottak esetén 3 fővel csökkenti. Az „Adó-, vám- és jövedéki igazgatás” kormányzati funkciójánál meghatározott álláskeretet a hivatalnál foglalkoztatottak esetén 1 fővel megemeli, az önkormányzatnál foglalkoztatottak esetén 1 fővel csökkenti.A „Köztemető fenntartása és működtetése” kormányzati funkciójánál meghatározott álláskeretet az önkormányzatnál foglalkoztatottak esetén 2 fővel megemeli. „Az önkormányzati vagyonnal való gazdálkodással kapcsolatos feladatok” kormányzati funkciójánál meghatározott álláskeretet az önkormányzatnál foglalkoztatottak esetén 1 fővel csökkenti. A „Bűnmegelőzés” kormányzati funkciójánál meghatározott álláskeretet az önkormányzatnál foglalkoztatottak esetén 1 fővel megemeli. A „Város-, községgazdálkodási egyéb szolgáltatások” kormányzati funkciójánál meghatározott álláskeretet a hivatalnál foglalkoztatottak esetén 2 fővel csökkenti, az önkormányzatnál foglalkoztatottak esetén 3 fővel csökkenti. A „Sportlétesítmények, edzőtáborok működtetése és fejlesztése” kormányzati funkciójánál meghatározott álláskeretet az önkormányzatnál foglalkoztatottak esetén 1 fővel csökkenti.
2. 2023. május 01-ei hatállyal a Hajdúnánási Közös Önkormányzati Hivatal Szervezeti és Működési Szabályzatának II. pontjában, a Hajdúnánási Közös Önkormányzati Hivatal Hajdúnánás székhely „Város-, községgazdálkodási egyéb szolgáltatások” kormányzati funkciójánál meghatározott álláskeretet az önkormányzatnál foglalkoztatottak esetén 5 fővel csökkenti.

Felkéri a jegyzőt, hogy a Hajdúnánási Közös Önkormányzati Hivatal Szervezeti és Működési Szabályzatában foglaltaknak a Hivatal dolgozói általi megismertetéséről, valamint a határozatból adódó szükséges intézkedések megtételéről gondoskodjon.

Határidő: 2023. március 31. Felelős: Dr. Kiss Imre jegyző

Tiszagyulaháza Község Önkormányzata

Képviselő-testületének

15/2023. (III. 21.) számú határozata

a „Tiszagyulaháza Polgármesteri Hivatal korszerűsítés” tárgyú közbeszerzési eljárás lezárásáról

Tiszagyulaháza Község Önkormányzatának Képviselő-testülete a Tiszagyulaháza Község Önkormányzata Közbeszerzési Szabályzatában meghatározott feladatkörében eljárva, a Bírálóbizottság véleményének figyelembevételével, a „Tiszagyulaháza Polgármesteri Hivatal korszerűsítés” tárgyban megindított, a Kbt. 112. § (1) bekezdés b) pontja szerinti közbeszerzési eljárást lezáró döntését, mint döntéshozó, az alábbiak szerint hozza meg:

1. Megállapítja, hogy

* A MAGYAR GENERÁL ÉPÍTŐ Korlátolt Felelősségű Társaság ajánlattevő ajánlata ÉRVÉNYES
* A MALGROUP Korlátolt Felelősségű Társaság ajánlattevő ajánlata ÉRVÉNYES
* A KORONA-HUMÁN Egészségügyi Szolgáltató és Kereskedelmi Korlátolt Felelősségű Társaság ajánlattevő ajánlata ÉRVÉNYES
* A Reál-Ber Építőipari Korlátolt Felelősségű Társaság ajánlata a Kbt. 73. § (1) bekezdés e) pontja alapján ÉRVÉNYTELEN.
* A A.A.L. Arte Építőipari, Kereskedelmi és Szolgáltató Korlátolt Felelősségű Társaság ajánlata a Kbt. 73. § (1) bekezdés e) és d) pontja alapján, valamint a Kbt. 73. § (1) bekezdés e) pontja alapján a Kbt. 73. § (6) bekezdés b) pontjára tekintettel ÉRVÉNYTELEN.
* A Fortess-Bau Ingatlanforgalmazó és Szolgáltató Kft. ajánlattevő ajánlata a Kbt. 73. § (1) bekezdés e) pontja alapján, valamint a Kbt. 73. § (1) bekezdés e) pontja alapján a Kbt. 73. § (6) bekezdés b) pontjára tekintettel ÉRVÉNYTELEN
* A Bihar Generál Építő Korlátolt Felelősségű Társaság ajánlata a Kbt. 73. § (1) bekezdés e) és d) pontja alapján ÉRVÉNYTELEN.
* A Capital Class Korlátolt Felelősségű Társaság ajánlata a Kbt. 73. § (1) bekezdés e) és d) pontja alapján ÉRVÉNYTELEN.
* A DESZIG Építőipari és Kereskedelmi Kft. ajánlata a Kbt. 73. § (1) bekezdés e) és d) pontja alapján ÉRVÉNYTELEN.
* A Diner-Csepp Gyártó Kereskedelmi és Szolgáltató KFT. ajánlata a Kbt. 73. § (1) bekezdés e) és d) pontja alapján ÉRVÉNYTELEN.
* A H-Faber Kft. ajánlata a Kbt. 73. § (1) bekezdés e) és d) pontja alapján ÉRVÉNYTELEN.
* A PE-DA KER Szolgáltató és Kereskedelmi Korlátolt Felelősségű Társaság ajánlata a Kbt. 73. § (1) bekezdés e) és d) pontja alapján ÉRVÉNYTELEN
* A ROSEBER Kereskedelmi és Szolgáltató Korlátolt Felelősségű Társaság ajánlata a Kbt. 73. § (1) bekezdés e) pontja alapján ÉRVÉNYTELEN.

2. A „Tiszagyulaháza Polgármesteri Hivatal korszerűsítés” tárgyú a Kbt. 112. § (1) bekezdés b) pont szerinti közbeszerzési eljárást eredményesnek nyilvánítja.

3. A MAGYAR GENERÁL ÉPÍTŐ Korlátolt Felelősségű Társaság ajánlattevőt - mint az értékelési szempontok szerinti értékelés eredményeként a legkedvezőbb érvényes ajánlatot tevő ajánlattevőt nyertesként hirdeti ki.

A MALGROUP Korlátolt Felelősségű Társaság ajánlattevőt - mint az értékelési szempontok szerinti értékelés eredményeként a második legkedvezőbb érvényes ajánlatot tevő ajánlattevőt hirdeti ki.

4. A szerződés megkötésére a MAGYAR GENERÁL ÉPÍTŐ Korlátolt Felelősségű Társaság ajánlattevővel kerüljön sor.

5. Felhatalmazza a polgármestert, hogy a MAGYAR GENERÁL ÉPÍTŐ Korlátolt Felelősségű Társaság ajánlattevővel a szerződést megkösse.

Határidő: szükség szerint Felelős: Mikó Zoltán polgármester

Tiszagyulaháza Község Önkormányzata

Képviselő-testületének

16/2023. (III. 21.) számú határozata

a Polgári Római Katolikus Egyházközség kérelméről

Tiszagyulaháza Község Önkormányzata Képviselő-testülete Az államháztartáson kívüli forrás átadásáról-átvételéről szóló 17/2014 (XI. 27.) önkormányzati rendelet 4. § (1) bekezdésében rögzített jogkörében eljárva úgy határoz, hogy a Polgári Római Katolikus Egyházközség (4090 Polgár, Barankovics tér 10.) részére, a Tiszagyulaháza községben lévő templom harangjának felújítására 50.000,- Ft összegű támogatást biztosít az önkormányzat 2023. évi költségvetése terhére.

Felkéri a polgármestert, hogy az egyházközség vezetőjét tájékoztassa a Képviselő-testület döntéséről, és felhatalmazza a támogatási szerződés aláírására.

Határidő: 2023. április 30. Felelős: Mikó Zoltán polgármester

Tiszagyulaháza Község Önkormányzata

Képviselő-testületének

17/2023. (IV. 25.) számú határozata

A lejárt határidejű Képviselő-testületi határozatok végrehajtásáról

Tiszagyulaháza Község Önkormányzatának Képviselő-testülete megtárgyalta a lejárt határidejű Képviselő-testületi határozatok végrehajtásáról szóló polgármesteri jelentést, melyet elfogadott.

Határidő: ------- Felelős: -------

Tiszagyulaháza Község Önkormányzata

Képviselő-testületének

18/2023. (IV. 25.) számú határozata

Tiszagyulaháza község közbiztonsági helyzetéről szóló beszámoló elfogadásáról

Tiszagyulaháza Község Önkormányzatának Képviselő-testülete Dr. Vincze István r. alezredes rendőrségi tanácsosnak, Hajdúnánás Városi Rendőrkapitányság (4080 Hajdúnánás, Dorogi u. 78. szám) kapitányságvezetőjének a Rendőrségről szóló 1994. évi XXXIV. törvény 8. § (4) bekezdése alapján Tiszagyulaháza közbiztonságának 2022. évi helyzetéről, a közbiztonság érdekében tett intézkedésekről, és az ezzel kapcsolatos feladatokról készült beszámolóját elfogadja.

Felelős:  -

Határidő:   -

Tiszagyulaháza Község Önkormányzata

Képviselő-testületének

19/2023. (IV. 25.) számú határozata

Hajdúnánási Közös Önkormányzati Hivatal

2022. január 1. és 2022. december 31 közötti időszakban végzett tevékenységéről

Tiszagyulaháza Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvényt 81. § (3) bekezdés f) pontja alapján előterjesztett, a Hajdúnánási Közös Önkormányzati Hivatal 2022. január 1. és 2022. december 31. közötti időszakban végzett tevékenységéről szóló beszámolót megtárgyalta és azt elfogadja.

Határidő: - Felelős: -

Tiszagyulaháza Község Önkormányzata

Képviselő-testületének

20/2023. (IV. 25.) számú határozata

a települési önkormányzatok rendkívüli önkormányzati támogatásáról

Tiszagyulaháza Község Önkormányzatának Képviselő-testülete úgy határoz, hogy a Magyarország 2023. évi központi költségvetéséről szóló 2022. évi XXV. törvény 3. melléklet 2.1.5. pontja alapján a települési önkormányzatok rendkívüli támogatására igényt nyújt be.

Felkéri a polgármestert, hogy a szükséges intézkedések megtételéről gondoskodjon, és felhatalmazza a pályázat benyújtásához, és végrehajtásához szükséges dokumentumok aláírására.

Határidő: 2023. szeptember 30. Felelős: Mikó Zoltán polgármester

Tiszagyulaháza Község Önkormányzata

Képviselő-testületének

21/2023. (IV. 25.) számú határozata

a Tiszamente Energiaközösség Nonprofit Kft. létrehozásáról

1. Tiszagyulaháza Község Önkormányzatának Képviselő-testülete a helyi közösségek közötti partnerségen alapuló, fenntartható és tiszta energiaforrások használatát elősegítő, a helyi gazdaság és közösségi érdekek előmozdítását segítő Projekt-társaságot, amelynek célja a Tiszamente Energiaközösség létrehozása támogatja.
2. Tiszagyulaháza Község Önkormányzatának Képviselő-testülete felhatalmazza Mikó Zoltán polgármestert a Tiszamente Energiaközösség előkészítésére, a működési részletek kidolgozására.
3. Tiszagyulaháza Község Önkormányzatának Képviselő-testülete úgy határoz, hogy részt vesz alapító tagként a Tiszamente Energiaközösség Nonprofit Korlátolt Felelősségű Társaság alapításában.
4. Tiszagyulaháza Község Önkormányzatának Képviselő-testülete jelen határozat mellékletében található Tiszamente Energiaközösség Nonprofit Korlátolt Felelősségű Társaság Társasági szerződését elfogadja.
5. A Tiszamente Energiaközösség Nonprofit Korlátolt Felelősségű Társaság 3.000.000,- Ft összegű alaptőkével került megalapításra. Tiszagyulaháza Község Önkormányzatának Képviselő-testülete 200.780,- Ft, (azaz kétszázezer-hétszáznyolcvan forint) üzletrésszel járul hozzá a Tiszamente Energiaközösség Nonprofit Korlátolt Felelősségű Társaság alaptőkéjéhez. Az üzletrész rendelkezésre bocsátásához szükséges fedezetet Tiszagyulaháza Község Önkormányzatának az önkormányzat 2023. évi költségvetéséről szóló 2/2023. (II. 22.) önkormányzati rendelet terhére biztosítja.
6. Tiszagyulaháza Község Önkormányzatának Képviselő-testülete felhatalmazza Mikó Zoltán polgármestert, hogy a határozat melléklettét képező Társasági szerződést aláírja és az alapítással kapcsolatos minden szükséges jognyilatkozatokat, intézkedéseket megtegye.
7. Tiszagyulaháza Község Önkormányzatának Képviselő-testülete felhatalmazza Mikó Zoltán polgármestert, hogy a határozat mellékletét képező Együttműködési Megállapodást aláírja és az Együttműködési Megállapodásban foglaltakkal kapcsolatban minden szükséges jognyilatkozatokat, intézkedéseket megtegyen.
8. Tiszagyulaháza Község Önkormányzatának Képviselő-testülete támogatja, hogy a PÉTEGISZ Nonprofit Zrt. a Tiszamente Energiaközösség Nonprofit Korlátolt Felelősségű Társaság alapításában 150.000,- Ft törzstőke befizetésével, 5% tulajdoni részesedéssel részt vegyen.

Határidő: folyamatos Felelős: Mikó Zoltán polgármester

Tiszagyulaháza Község Önkormányzata

Képviselő-testületének

22/2023. (IV. 25.) számú határozata

állami feladatellátáshoz nem szükséges ingatlan átvételéről

Tiszagyulaháza Község Önkormányzatának Képviselő-testülete úgy határoz, hogy a Magyar Falu Program támogatási rendszerének keretein belül az önkormányzat közigazgatási területén lévő, állami tulajdonban lévő, de az állami feladatellátáshoz nem szükséges, Tiszagyulaháza külterület 044/7 hrsz-ú, 558 m2 területű, kivett udvar művelési ágú ingatlan térítésmentes önkormányzati tulajdonba kerülését támogatja.

Felkéri a polgármestert, hogy a határozatból adódó szükséges intézkedések megtételéről gondoskodjon, és felhatalmazza az ingatlan térítésmentes átvételéhez szükséges dokumentumok aláírására és nyilatkozatok megtételére.

Határidő: 2023. május 31. Felelős: Mikó Zoltán polgármester

Tiszagyulaháza Község Önkormányzata

Képviselő-testületének

23/2023. (IV.25.) számú határozata

a Hajdúsági Hulladékgazdálkodási Szolgáltató Nonprofit Kft. társasági szerződésének módosításáról

Tiszagyulaháza Község Önkormányzata Képviselő-testülete a Hajdúsági Hulladékgazdálkodási Szolgáltató Nonprofit Kft. (4220 Hajdúböszörmény, Radnóti u. 1. szám) módosított Társasági Szerződését az előterjesztés *melléklete* szerinti egységes szerkezetben elfogadja, és egyetért azzal, hogy Kathy Zsigmond ügyvezető köteles a szükséges okiratok elkészítéséről gondoskodni, és azokat az előírt határidőn belül a Cégbírósághoz, valamint szükség esetén az egyéb hatóság(ok)hoz benyújtani.

Felkéri a polgármestert, hogy a határozatból adódó szükséges intézkedéseket tegye meg, és felhatalmazza a Társasági Szerződés módosításához kapcsolódó dokumentumok aláírására.

Határidő: 2023. május 31. Felelős: Mikó Zoltán polgármester